ན་ནིང་གི་འགྲན་ཞུགས་ཨོག་ལེན་པི་ཝང་དཀྲོལ་ལེན་པ་ལྕམ་ཨེ་ལེག་སེན་རྡ་ར་ལགས་ཀྱིས་བརྗོད་རྒྱུར།འགྲན་བསྡུར་དེའི་ནང་དུ་ཞུགས་ནས་རང་ཉིད་ཀྱི་རང་མཐོང་ཆེ་རུ་སོང་ཞིང་།རང་གིས་རང་ཉིད་ལ་ཡིད་རྟོན་བྱེད་ཤུགས་ཡང་མཐོ་རུ་སོང་འདུགམ་ཟད།སོ་སོས་སོ་སོར་སྐུལ་ལྕག་གཏོང་རྒྱུར་ཧ་ཅང་ཕན་ཐོགས་བྱུང་།རང་ཉིད་ཨ་མར་གྱུར་བའི་རྗེས་སུ་གཟུགས་བྱད་ལ་དོ་སྣང་ཡོལ་བས།རིམ་གྱིས་ལུས་ཤ་རྒྱས་ཏེ་གཟུགས་པོ་གཞན་ལ་སྟོན་རྒྱུར་འཚེར་སྣང་སྐྱེས་དགོས་པ་ཞིག་ཆགས་སོང་།འོན་ཀྱང་།འགྲན་བསྡུར་དེའི་རྗེས་སུ་ངའི་ཞེད་སྣང་དང་འཚེར་སྣང་ཚང་མ་ཡལ་སོང་།ཞེས་བརྗོད་འདུག